ગામના સરપંચના પ્રયાસથી અને બાળકોનું ભણતર ન બગડે એ માટે હાલ આ બાળકોને ગામની બાજુમાંથી પસાર થતી સાબરમતી નદીના કિનારે જક્ષણી માતાજી સભાગૃહના કેમ્પસ અને રૂમમાં ભણવવામાં આવી રહ્યા છે. ટ્રસ્ટ દ્વારા ગામના બાળકોને ભણવા માટે જગ્યા તો આપવામાં આવી છે પરંતુ આ જવાબદારી સરકારની હોય, સરકાર જરૂરી એવું સક્ષમ મકાન બાળકોને ભણવા માટે પૂરું પાડવા નિષ્ફળ રહી છે તેનું આ ઉદાહરણ છે. ગામના બાળકોને અભ્યાસ કરવા માટે ગામથી ૧ કિમી દુર જવું પડે છે અને વરસાદમાં ખરાબ રસ્તા પરથી પસાર થઈને નાના બાળકો સ્કૂલ પહોંચે છે જ્યાં વરસાદ પડતો હોવા છતાં સભાગૃહના કેમ્પસમાં બેસીને અભ્યાસ કરે છે.